Deponie

En Deponii isch en Ablagerplatz vo Abfallschtoffe. Früeher, vor Iifüehrig von dr Kehrichtverbrennig, hets viili Deponiie für Huuskehricht gää, wo bis zur Uuffüllig offe gsi sii. Es giit sii au hüüt no, z. B. in Süditalie. In höcher entwicklete Gegende wie Mitteleuropa giits hüüt nur no Deponiie für bsunderi Abfallarte wie giftige Sondermüll. Die Deponiie heisse Reaktordeponiie, will sii au nach Uuffüllig und Abdeckig no chemisch reagiere. Me muess drum bsunders uufpasse, dass z. B. kei Grundwasser-Verschmutzig tuet uufträte. Ei Reaktordeponii, wo am Aafang zwenig seriösi Vorkehre troffe worde sind und defür denn schpöter het müesse saniert werde, isch d Sondermülldeponie Chöllike. Für anderi Materialie wie z. B. Bauschutt macht me ebefalls no Deponiie; da sii nit chemisch reaktiv sind, heisse sii Inertschtoffdeponiie. Literatur Knaurs Lexikon - Das Wissen unserer Zeit